stanford-oval/wikipedia huggingface dataset:
พัสสน ศรินทุ
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2539 | รักข้ามคลอง | สหชัย | ช่อง 3 |
| 2540 | ร้อยรสบทละคร สองครอบเป็นหนึ่งครัว |  | ช่อง 3 |
| 2540 | บุญตั้งไข่ |  | ช่อง 3 |
| 2541 | ยุ่งนักรักซะเลย | โจ้ | ช่อง 3 |
| 2541 | คู่ต่างศูนย์เดียงสา |  | ช่อง 3 |
| 2541 | สี่ไม้คาน | ผู้กองศรุต | ช่อง 3 |
| 2542 | ภพรัก | หมวดเหยี่ยว | ช่อง 3 |
| 2542 | หัวใจมีเงา | โยธา สิทธิ์พิทักษ์ | ช่อง 3 |
| 2542 | มะนาวหวาน | เทพนม | ช่อง 3 |
| 2542 | คนึงหา 240 วันไม่ทันห้ามใจ |  | ช่อง 3 |
| 2542 | กิจกรรมชายโสด |  | ช่อง 7 |
| 2543 | รักฉันนั้นเพื่อเธอ |  | ช่อง 3 |
| 2543 | ปลาร้าทรงเครื่อง |  | ช่อง 3 |
| 2544 | ครอบครัวตัว อ. |  | ช่อง 3 |
| 2545 | ตามรักตามล่า |  | ช่อง 7 |
| 2545 | มณีเมขลา | โกสีย์ | ช่อง 3 |
| 2546 | อลวนคนไร่ส้ม | อัมรินทร์(เอก) | ช่อง 3 |
| 2547 | มนต์เสน่หา |  | ช่อง 3 |
| 2547 | ท่านชายต้มยำกุ้ง |  | ช่อง 3 |
| 2548 | วิญญาณหฤหรรษ์ |  | ช่อง 3 |
| 2549 | คนทะเล | แผ่นฟ้า | ไอทีวี |
| 2549 | พ่อครัวหัวป่าก์ | กมลชนก | ไอทีวี |
| 2550 | พฤษาสวาท |  | ช่อง 3 |
| 2550 | แม่หัวลำโพง |  | ช่อง 3 |
| 2551 | ผู้การเรือเร่ | สุดโก้ | ช่อง 3 |
| 2553 | เงากามเทพ | กมัยธร | ช่อง 7 |
| 2560 | รักร้าย | พ่อเลี้ยงประโยชน์ (รับเชิญ) | ช่อง 3 |
| 2560 | มือเหนือเมฆ | ผู้การคำรณ/สารวัตรคำรณ | ช่อง 7 |
| 2561 | สัมผัสรัตติกาล | เมืองพุทธ | จีเอ็มเอ็ม 25 |
| 2561 | เล็บครุฑ | ปกรณ์ | ช่อง 7 |
| 2563 | วุ่นรักนักข่าว | เดวิด ลูอิส (รับเชิญ) | พีพีทีวี |
| 2566 | แม่โขง | จอห์น | ช่อง 7 |
| 2567 | วิญญาณแพศยา | นายห้างเอ็ดเวิร์ด (รับเชิญ) | ช่อง 8 |
ผลงาน > ซีรีส์

ปี พ.ศ. 2558 ฮอร์โมนส์ วัยว้าวุ่น ซีซั่น 3 (/ช่องวัน) รับบทเป็น
ปี พ.ศ. 2564 สั่งใจให้หยุดรักเธอ Irresistible (/GMM 25) รับบทเป็น อรรถ (พ่อพักตรา) (รับเชิญ)
ปี พ.ศ. 2565 รักนาย My Ride (/ช่อง) รับบทเป็น
ผลงาน > ภาพยนตร์

ปี พ.ศ. 2539 วอนทั้งโลกโขกหัวเธอ รับบทเป็น
ปี พ.ศ. 2540 ไนน์ตี้ช็อค รับบทเป็น
ปี พ.ศ. 2541 มัจจุราชตามล่าข้าไม่สน รับบทเป็น นัทพงษ์ แซ่อึ้ง (นัท)
ปี พ.ศ. 2543 สตางค์ รับบทเป็น
ปี พ.ศ. 2546 ชื่อชอบชวนหาเรื่อง รับบทเป็น
ปี พ.ศ. 2553 ผู้หญิงห้าบาป 2 รับบทเป็น
ผลงาน > มิวสิกวีดีโอ

ปี พ.ศ. 2538 เพลงอย่าเสียดาย ศิลปิน มิคกี้ ปิยะวัฒน์ เปี่ยมเบี้ย
ผลงาน > ผลงานโฆษณา

ปี พ.ศ. 2559 แฟนต้า เล่นให้ได้เรื่อง ร่วมกับ Bella
วารินทร์ วงศ์หาญเชาว์

รองศาสตราจารย์ ดร.วารินทร์ วงษ์หาญเชาว์
รองศาสตราจารย์ วารินทร์ วงศ์หาญเชาว์ (15 มีนาคม พ.ศ. 2480 – 11 กุมภาพันธ์ พ.ศ. 2550) นักเศรษฐศาสตร์ นักการศึกษา นักวิจัย อดีตคณบดีคณะเศรษฐศาสตร์ จุฬาลงกรณ์มหาวิทยาลัย และที่ปรึกษาด้านเศรษฐศาสตร์ภาคเอกชน นักเขียนและนักคิดที่ได้รับการยกย่องจากผู้อยู่ในวงการเดียวกันและจากบุคคลทั่วไป บรรณาธิการของนิตยสาร ชาวบ้าน ในเหตุการณ์ 14 ตุลาคม
ประวัติ > การศึกษา

รองศาสตราจารย์ วารินทร์ วงศ์หาญเชาว์ หรือ รองศาสตราจารย์ ดร.วารินทร์ วงศ์หาญเชาว์ เป็นบุตรชายคนโตของนายหลงและนางฉวีวรรณ มีพี่น้องรวม 5 คน จบการศึกษาระดับปริญญาตรีสาขาเศรษฐศาสตร์จากมหาวิทยาลัยธรรมศาสตร์เมื่อ พ.ศ. 2504 ต่อมาได้เดินทางไปศึกษาต่อระดับปริญญาโทสาขาเศรษฐศาสตร์ที่มหาวิทยาลัยคอร์เนลล์ ประเทศสหรัฐฯ จบการศึกษาเมื่อ พ.ศ. 2508 ต่อมาได้ศึกษาต่อระดับปริญญาเอกสาขาเดียวกันที่มหาวิทลัยเดิมได้รับปริญญา Ph.D. (Economics) เมื่อ พ.ศ. 2513
ประวัติ > การทำงาน

รศ.วารินทร์ วงศ์หาญเชาว์ ได้เข้าทำงานในตำแหน่งหัวหน้าฝ่ายวิจัยการตลาดในบริษัทคอลเกต-ปาล์มโอลิฟ (ประเทศไทย) มาตั้งแต่ก่อนจบการศึกษาปริญญาตรีและจนถึง พ.ศ. 2505 จึงได้ไปศึกษาต่อที่สหรัฐฯ เมื่อได้รับปริญญาโทแล้วได้เข้าทำงานเป็นอาจารย์ประจำภาควิชาเศรษฐศาสตร์ มหาวิทยาลันนอร์ทแคโลไลนา อยู่ 2 ปี พร้อมกันนั้นก็ได้ศึกษาปริญญาเอกไปด้วย เมื่อจบการศึกษาได้กลับประเทศไทยและรับราชการในตำแหน่งอาจารย์และหัวหน้าภาควิชาเศรษฐศาสตร์ คณะเศรษฐศาสตร์และบริหารธุรกิจมหาวิทยาลัยเกษตรศาสตร์ ในปี พ.ศ. 2517 เป็นของคณะฯ จนถึง พ.ศ. 2518 จึงได้โอนไปเป็นอาจารย์ประจำคณะเศรษฐศาสตร์ จุฬาลงกรณ์มหาวิทยาลัยและทำหน้าที่เป็นผู้อำนวยการไทย-ญี่ปุ่นศึกษา ในสถาบันเอเซียศึกษาด้วยพร้อมๆ กับการเป็นผู้อำนวยการหน่วยวิจัยเศรษฐศาสตร์ไปด้วย ระหว่าง พ.ศ. 2521 –  พ.ศ. 2522 ได้ดำรงตำแหน่งคณบดี
หลังจากหมดวาระ รศ.วารินทร์ได้เข้าดำรงตำแหน่งเป็นผู้อำนวยการสถาบันวิจัยสังคม จุฬาลงกรณ์มหาวิทยาลัยต่อเนื่องกันเป็นเวลา 8 ปีจึงลาออกจากราชการเมื่อ พ.ศ. 2531 ในตำแหน่งรองศาสตราจารย์ระดับ 9 มาทำงานด้านที่ปรึกษาและวิจัยด้านเศรษฐศาสตร์และสังคมเป็นอิสระ และด้วยความรู้ความสามารถและประสบการณ์ที่สูงจึงได้จัดตั้งบริษัทอินเตอร์เนชั่นแนลคอนซัลแทนซี่เน็ตเวิร์ค จำกัด รับงานศึกษาวิจัยอย่างกว้างขวางทั้งภาครัฐและภาคเอกชน ต่อมาได้เปลี่ยนมาเป็นบริษัท โซซิโอ-เอคโคโนมิค คอนซัลแทน จำจัด เมื่อ พ.ศ. 2545  ดำเนินงานในลักษณะเดียวกัน
นอกจากนี้อาจารย์วารินทร์ยังเป็นผู้อำนวยการโครงการ MBA ของ มหาวิทยาลัยเอเซียอาคเนย์ กรรมการมูลนิธิสถาบันที่ดิน กรรมการมหาวิทยาลัยแสตมฟอร์ด กรรมการปรับปรุงชุดวิชาเศรษฐศาสตร์ภูมิภาคและเมือง มหาวิทยาลัยสุโขทัยธรรมาธิราช กรรมการผู้ทรงคุณวุฒิมหาวิทยาลัยนราธิวาสราชนครินทร์ อนุกรรการพิจารณาศึกษากฎหมายว่าด้วยภาษีที่ดินและสิ่งปลูกสร้าง สำนักงานเลขาธิการสภานิติบัญญัติแห่งชาติ
ผลงาน > งานเขียน

รองศาสตราจารย์ ดร. วารินทร์ วงศ์หาญเชาว์มีงานเขียนตำรา หนังสือและบทความทั้งบทความวิชาการและบทความทั่วไปจำนวนมาก งานตำราได้แก่ เศรษฐมิติแบบง่าย (2514), เศรษมิติมูลฐาน (2521) หนังสือได้แก่ สงครามความคิด (2516), เศรษฐกิจจีนจากประสบการณ์และการค้นคว้า (2519), การค้าระหว่างประเทศ (2520), และ Mekong: Spring of Life. (Yunan, 2005) เป็นต้น สำหรับงานบทความ อาจารย์วารินทร์เขียนเพียงช่วงระหว่าง พ.ศ. 2519 – 2529 มีจำนวนไม่มาก นอกจากนี้ อาจารย์วารินทร์ยังเป็นอาจารย์ที่ปรึกษาวิทยานิพนธ์ในช่วงรับราชการเป็นอาจารย์อีกด้วย
ผลงาน > งานวิจัย

ผลงานที่มากที่สุดของอาจารย์วารินทร์คืองานวิจัยซึ่งนับได้ไม่น้อยกว่า 120 เรื่องในช่วง 36 ปี ระหว่าง พ.ศ. 2513 – 2549 เฉลี่ยปีละ 3-4 เรื่อง จึงอาจกล่าวได้อาจารย์วารินทร์เป็นนักวิจัยโดยแท้ งานวิจัยของอาจารย์วารินทร์ครอบคลุมกว้างขวางทั้งระเบียบวิธีวิจัยและเนื้อหา งานส่วนใหญ่เกี่ยวข้องกับโครงการพัฒนาที่เป็นงานจริง
ผลงาน > งานที่ปรึกษา

นับตั้งแต่ พ.ศ. 2515 เป็นต้นมา อาจารย์วารินทร์ได้เป็นที่ปรึกษาในวาระต่างๆ แก่ทั้งนายกรัฐมนตรี (พ.ศ. 2516-17) รัฐมนตรีว่าการกระทรวงพาณิชย์ (พ.ศ. 2517-19) รัฐมนตรีช่วยว่าการกระทรวงเกษตรและสหกรณ์ (พ.ศ. 2531-32) เป็นที่ปรึกษาแก่หน่วยงานทั้งภาครัฐและภาคเอกชน ทั้งในประเทศและหน่วยงานนานาชาติมากกว่า 10 วาระ รวมทั้งที่ปรึกษาคณะอนุกรรมการพัฒนาสังคมและความมั่นคงของมนุษย์ วุฒิสภา (พ.ศ. 2548)
แนวคิด

ศาสตราจารย์กิตติคุณ ดร. ฉัตรทิพย์ นาถสุภาได้กล่าวถึงแนวคิดและอุดมการณ์ของอาจารย์วารินทร์ไว้ในหนังสืออนุสรณ์งานพระราชทานเพลิงศพของอาจารย์วารินทร์ไว้ว่า “ในแง่คิดอุดมการณ์ ท่านอาจารย์ ดร.วารินร์ มีอุดมการณ์โน้มเอียงสังคมนิยมประชาธิปไตย เชิดชูอุดมคติ ความเสมอภาคและเสรีภาพ จาจารย์วารินทร์เป็นนักเศรษฐศาสตร์ฝ่ายประชาชน ฝ่ายผู้คนสามมัญ ไม่ได้อยู่กับฝ่ายนายทุนหรือฝ่ายเจ้าขุนมูลนาย”  นอกจากนี้อาจารย์ฉัตรทิพย์ยังกล่าวเสริมต่ออีกว่า “ผมเป็นรุ่นน้องของอาจารย์วารินร์ ผมชื่นชมอาจารย์มากที่อาจารย์วิพากษ์ระบบทุนนิยมและระบบศักดินา ต่างจากนักเศรษฐศาสตร์แบบเท็คนิเชียน ซึ่งไม่สนใจแนวคิดและระบบเศรษฐกิจ สนใจอธิบายแต่การเจริญเติบโตแบบระบบทุน แม้ว่าการเจริญนั้นจะอำนวยประโยชน์ให้บุคคลเพียงกลุ่มเดียว”
อาจารย์วารินทร์เป็นผู้มัความกล้าอย่างปัญญาชน มีอิสระในการคิดและยึดเหตุและผล ไม่กลัวเกรงอำนาจที่ไม่ชอบธรรมซึ่งเห็นได้จากการออกวารสาร “เพื่อน” วิจารณ์รัฐบาลทหารอย่างไม่เกรงกลัว อาจารย์วารินทร์มีบทบาทในสมาคมสังคมศาสตร์แห่งประเทศไทย ขณะดำรงตำแหน่งคณบดีก็ได้ชักชวนเพื่อนนักเศรษฐศาสตร์หลายคน อาทิ ดร.ปรีชา เปี่ยมพงษ์สานต์ ดร.ณรงค์ เพชรประเสริฐ ดร.สมภพ มานะรังสรรค์ซึ่งเป็นอาจารย์ใหม่มาจับกลุ่มกับอาจารย์แนวเศรษฐศาสตร์การเมืองเดิม เช่น ดร.ผาสุก พงษ์ไพจิตร ดร.ดร.สุธี ประศาสน์เศรษฐ์ อาจารย์แล ดิลกวิทยรัตน์ รวมทั้งอาจารย์ ดร.ฉัตรทิพย์ก่อตั้งสาขาวิชาเศรษฐศาสตร์การเมืองและตั้งสำนักคิดทางเศรษฐศาสตร์การเมืองสืบทอดเจตนารมณ์ของท่านอาจารย์ปรีดี พนมยงค์ อาจารย์สุภา ศิริมานนท์และคุณจิตร ภูมิศักดิ์ ซึ่งต่อมาคือสำนักเศรษฐศาสตร์การเมือง จุฬาลงกรณ์มหาวิทยาลัยในปัจจุบัน
รองศาสตราจารย์ ดร.วารินท์ วงษ์หาญเชาว์ เป็นผู้เอาจริงเอาจังกับงาน แม้เคยผ่าตัดเปลี่ยนเส้นเลือดหัวใจตีบมาแล้ว 2 ครั้งก็ยังไม่ลดละการทำงาน งานชิ้นสุดท้ายที่อาจารย์วารินทร์เกี่ยวข้องได้แก่โครงการศึกษากรอบความร่วมมือการพัฒนาเศรษฐกิจระหว่างไทย-ลาวในฐานะที่ปรึกษาสำนักงานพัฒนาการเศรษฐกิจและสังคมแห่งชาติซึ่งทำให้อาจารย์วารินทร์เดินทางไปประเทศลาวบ่อยครั้ง และได้เสียชีวิตด้วยโรคหัวใจวายที่โรงแรมแห่งหนึ่งในสุวรรณเขต ประเทศลาว
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
ครอบครัวตัวดำ

| ครอบครัวตัวดำ |
| --- | --- |

กำกับ: โน้ต เชิญยิ้ม
เขียนบท: บัณฑิต ฤทธิ์ถกล
อำนวยการสร้าง: ธนพล ธนารุ่งโรจน์ วิชัย ธนารุ่งโรจน์
นักแสดงนำ: ณัฐวุฒิ สกิดใจ โน้ต เชิญยิ้ม ปวันรัตน์ นาคสุริยะ ไมค์ ภิรมย์พร ราตรี วิทวัส เอ็ดดี้ ผีน่ารัก ดามพ์ ดัสกร สวรส ศรีประทุม แดน บุรีรัมย์
กำกับภาพ: วิเชียร เรืองวิชญกุล
ตัดต่อ: แอมโมเนีย
ดนตรีประกอบ: ไจแอ็นท เวฟ
ผู้จัดจำหน่าย: พระนครฟิล์ม
วันฉาย: 11 ตุลาคม พ.ศ. 2550
ภาษา: ไทย
ข้อมูลจาก IMDb
ข้อมูลจากสยามโซน
ครอบครัวตัวดำ เป็นภาพยนตร์ไทยที่ออกฉาย 11 ตุลาคม พ.ศ. 2550 จำหน่ายโดย พระนครฟิลม์ กำกับการแสดงโดย โน้ต เชิญยิ้ม อำนวยการสร้างโดย ธนพล ธนารุ่งโรจน์, วิชัย ธนารุ่งโรจน์ บทภาพยนตร์โดย บัณฑิต ฤทธิ์ถกล
เรื่องย่อ

บ้านหลังหนึ่งตั้งอยู่กลางทุ่งนาเขียวชอุ่ม เป็นที่อยู่อาศัยของ ครอบครัวตัวดำ แฉล้ม (โน้ต เชิญยิ้ม), ละไม (ปวันรัตน์ นาคสุริยะ) สองสามีภรรยา พร้อมลูกชาย แช่ม (ณัฐวุฒิ สะกิดใจ) อยู่กันอย่างสงบสุขเสมอมา จนวันหนึ่งเกิดลางร้ายกับแช่ม เมื่อแช่มไปเช่ารถกระป๊อเพื่อมารับจ้างในยามว่างจากการทำนา ขณะกำลังจะออกรถก็มีหมาจรจัด 4 ตัวมาฉี่ใส่ล้อทั้งสี่ล้อ พอจะสตาร์ทรถก็มีจิ้งจกตัวเบ้อเริ่มตกลงมา ทุกคนเชื่อว่าเป็นฤกษ์ไม่ดีไม่ควรออกรถ แต่แช่มเห็นว่าเป็นเรื่องเหลวไหล แล้วแช่มก็ออกรถหาลูกค้าแล้วก็ได้ลูกค้ารายแรกให้ไปส่งที่บ้านแช่มเอง ปรากฏว่าลูกค้ารายนั้นเป็นเจ้าหน้าที่ธนาคารที่จะมายึดบ้านและที่นาของเขา ทำเอาทั้งบ้านเครียดหนักไม่รู้ว่าจะหาเงินมาให้ธนาคารจากที่ไหน แฉล้ม ละไม และแช่ม ต่างคนเห็นข่าวปล้นธนาคารจึงคิดที่จะเอาอย่าง ทุกคนเตรียมการเข้ากรุงเทพฯ เพื่อปล้นธนาคารโดยไม่ได้นัดแนะกัน
นักแสดง

ณัฐวุฒิ สกิดใจ แสดงเป็น แช่ม
โน้ต เชิญยิ้ม แสดงเป็น แฉล้ม
ปวันรัตน์ นาคสุริยะ แสดงเป็น ละไม
ไมค์ ภิรมย์พร แสดงเป็น สมหมาย
ราตรี วิทวัส แสดงเป็น พิงกี้
เอ็ดดี้ ผีน่ารัก แสดงเป็น บริสุทธิ์ (เสี่ยเลี้ยง)
ดามพ์ ดัสกร แสดงเป็น เสือผล
สวรส ศรีประทุม แสดงเป็น บังอร
แดน บุรีรัมย์ แสดงเป็น ปู่ชด
นักแสดง > ดารารับเชิญ

กล้วย เชิญยิ้ม แสดงเป็น สมบูรณ์
เต๋อ เชิญยิ้ม แสดงเป็น สมบัติ
จเร เชิญยิ้ม แสดงเป็น สารวัตรตำรวจ
จ๊อด เชิญยิ้ม แสดงเป็น ผู้กองตำรวจ
เต่า เชิญยิ้ม แสดงเป็น นักข่าวโทรทัศน์
อ่าง เถิดเทิง แสดงเป็น สามีของพิงกี้
ปลาคาร์ฟ เชิญยิ้ม แสดงเป็น รปภ.ธนาคาร
สายัณห์ ดอกสะเดา แสดงเป็น เอ๋อเหรอ
ฤทธิ์ ลือชา แสดงเป็น พ่อของละไม
ชาณีย์ ยอดชัย แสดงเป็น เสือเก่า
ฉัตร มงคลชัย แสดงเป็น เสือเก่า
ประทีป หาญอุดมลาภ แสดงเป็น เสือเก่า
วันทนา บุญบันเทิง แสดงเป็น สาวเสิร์ฟ
ดวงชีวัน โกมลเสน แสดงเป็น สาวเสิร์ฟ
วาสนา ชลากร แสดงเป็น สาวเสิร์ฟ
อดิเรก วัฏลีลา แสดงเป็น จ่าจู๋
บุญถิ่น ทวยแก้ว แสดงเป็น หมู่จ๋า
เอ๋ เชิญยิ้ม แสดงเป็น กะเทย
วรวิทย์ ผ่องอินทรกุล แสดงเป็น ถม
วีรวุฒิ ผ่องอินทรกุล แสดงเป็น เถ้าแก่เจ้าของอู่รถ
สารินี แกล้วทนงค์ แสดงเป็น นักร้องคาเฟ่
เก่ง เถิดเทิง แสดงเป็น คนเหมือน
สายเชีย วงศ์วิโรจน์ แสดงเป็น จน / เครียด
ศักดิ์ชัย ศรีบุญนาค แสดงเป็น ขี้เมาในรถแท็กซี่
บุปผาราตรี เฟส 2

| บุปผาราตรี เฟส 2 |
| --- | --- |
ใบปิดภาพยนตร์
กำกับ: ยุทธเลิศ สิปปภาค
เขียนบท: ยุทธเลิศ สิปปภาค
นักแสดงนำ: เฌอมาลย์ บุญยศักดิ์   กฤษณ์ ศรีภูมิเศรษฐ์   เด่น ดอกประดู่   ดี๋ ดอกมะดัน   เด๋อ ดอกสะเดา   ดู๋ ดอกกระโดน   สมเล็ก ศักดิกุล
ผู้จัดจำหน่าย: สหมงคลฟิล์ม อินเตอร์เนชั่นแนล พระนครฟิลม์
วันฉาย: 24 มีนาคม พ.ศ. 2548
ประเทศ: ประเทศไทย
ภาษา: ภาษาไทย
ก่อนหน้านี้: บุปผาราตรี
ต่อจากนี้: บุปผาราตรี 3.1
ข้อมูลจากสยามโซน
บุปผาราตรี เฟส 2 เป็นภาพยนตร์ไทย แนวสยองขวัญ ตลก ความรัก ภาคต่อของ บุปผาราตรี ออกฉายเมื่อวันที่ 24 มีนาคม พ.ศ. 2548 กำกับโดย ยุทธเลิศ สิปปภาค  นำแสดงโดย เฌอมาลย์ บุญยศักดิ์ และ  กฤษณ์ ศรีภูมิเศรษฐ์
นักแสดง

เฌอมาลย์ บุญยศักดิ์ - บุปผา
กฤษณ์ ศรีภูมิเศรษฐ์ - เอกพล
พิชญ์นาฏ สาขากร - ทิพย์
สมเล็ก ศักดิกุล - หมอคง
เด่น ดอกประดู่ - เด่น
เด๋อ ดอกสะเดา - เด๋อ
ดู๋ ดอกกระโดน - ดู๋
ดี๋ ดอกมะดัน - ดี๋
ศิริสิน ศิริพรสมาธิกุล - เจ๊สี่
อดิเรก วัฏลีลา - หมวดอังเคิล
บุญถิ่น ทวยแก้ว - จ่าบุญถิ่น
อ่าง เถิดเทิง - อ่าง
ชมพูนุช ปิยะภาณี - หมวย
สมบัติ เมทะนี - ผู้กำกับ
สมประสงค์ เจียมบุญสม - หมอแพท
โกวิท บุตรชาติ - ก้วยด่าย
สายัณห์ ดอกสะเดา - เดฟ
จักรพรรดิ ศรีพรหม - หัวหน้าโจ
คำใส เชิญยิ้ม - จอนนี่
โต หาญอุดมลาภ - เฮียเม้ง (พ่อของหมวย)
ธรธร สิริพันธ์วราภรณ์ - เฮียโก๋ (เมียของเจ๊สี่)
พีรชัย โปษยานนท์ - ตำรวจในห้องสืบสวน
กานต์ธร บุตรคัม - ตำรวจนอกเครื่องแบบ
พงศ์เทพ อนุรัตน์ - ตำรวจนอกเครื่องแบบ
คชา เรืองทอง - พระ
ยุทธเลิศ สิปปภาค - เด็กวัด
นักแสดง > ดารารับเชิญ

ฉัตรชัย เปล่งพานิช
สันติสุข พรหมศิริ
สมชาย เข็มกลัด
โสภิตนภา ชุ่มภาณี
กฤตธีรา อินพรวิจิตร
แหล่งข้อมูลอื่น

เว็บไซต์อย่างเป็นทางการ บุปผาราตรี เฟส 2 เก็บถาวร 2008-05-17 ที่ เวย์แบ็กแมชชีน
บุปผาราตรี เฟส 2 ที่สยามโซน
| ด ค กผลงานโดย ยุทธเลิศ สิปปภาค |
| --- | --- |
กำกับภาพยนตร์: มือปืน/โลก/พระ/จัน (2544)  • กุมภาพันธ์ (2546)  • บุปผาราตรี (2546)  • สายล่อฟ้า (2547)  • บุปผาราตรี เฟส 2 (2548)  • กระสือวาเลนไทน์ (2549)  • โกยเถอะเกย์ (2550) • รัก/สาม/เศร้า (2551)  • อีติ๋มตายแน่ (2551) • บุปผาราตรี 3 (3.1-3.2) (2552) • สามย่าน (2553) • มือปืนตรัยภาค (มือปืนดาวพระเสาร์  • หมาแก่ อันตราย •  มือปืนพระอาทิตย์) (2553 - 255X) • บางกอกกังฟู (2554) • วงจรปิด (2555) • ตุ๊กแกรักแป้งมาก (2557) • บุปผาอาริกาโตะ (2559) • FATHERLAND ปิตุภูมิพรมแดนแห่งรัก (ยังไม่มีกำหนดฉาย) • ดอกฟ้ากับหมาแจ๊ส (2560)
บทภาพยนตร์: รัก-ออกแบบไม่ได้ (บทฉบับร่าง) (2540)  • มือปืน/โลก/พระ/จัน (2544)  • กุมภาพันธ์ (2546)  • บุปผาราตรี (2546)  • สายล่อฟ้า (2547)  • บุปผาราตรี เฟส 2 (2548)  • กระสือวาเลนไทน์ (2549)  • โกยเถอะเกย์ (2550)     • รัก/สาม/เศร้า (2551) • บุปผาราตรี 3 (3.1-3.2) (2552)  • มือปืนตรัยภาค (มือปืนดาวพระเสาร์ • หมาแก่ อันตราย •  มือปืนพระอาทิตย์) (2553 - 256X)  • บางกอกกังฟู (2554) • วงจรปิด (2555) • ตุ๊กแกรักแป้งมาก (2557)
รายนามประธานาธิบดีโซมาลีแลนด์

รายนามประธานาธิบดีโซมาลีแลนด์ สาธารณรัฐปกครองตนเอง ซึ่งได้รับการยอมรับในระดับนานาชาติว่าเป็นเขตปกครองตนเองของประเทศโซมาเลีย รัฐบาลโซมาลีแลนด์ถือว่าตนเป็นรัฐสือต่อจากบริติชโซมาลีแลนด์ ซึ่งเป็นเอกราชเพียงไม่กี่วันในปีพ.ศ. 2503 เป็นรัฐโซมาลีแลนด์ ประธานาธิบดีโซมาลีแลนด์จะอยู่ในสถานะประมุขแห่งรัฐ และยังทำหน้าที่เป็นหัวหน้ารัฐบาล ไม่มีนายกรัฐมนตรี
ประธานาธิบดีโซมาลีแลนด์ (2534-ปัจจุบัน)

| ดำรงตำแหน่ง | ภาพ | รายนาม | สังกัด | หมายเหตุ |
| --- | --- | --- | --- | --- |
| 28 พฤษภาคม พ.ศ. 2534 ถึง 16 พฤษภาคม พ.ศ. 2536 |  | อับดิเราะห์มาน อาห์เมด อาลี ตูร์, ประธานาธิบดี | SNM |  |
| 16 พฤษภาคม พ.ศ. 2536 ถึง 3 พฤษภาคม พ.ศ. 2545 |  | โมฮัมเหม็ด ฮาจี อิบราฮิม อิกอัล, ประธานาธิบดี | SNM/UDUB | ถึงแก่อสัญกรรมระหว่างดำรงตำแหน่ง |
| 3 พฤษภาคม พ.ศ. 2545 ถึง 27 กรกฎาคม พ.ศ. 2553 |  | ดาฮิร์ ริยาเล คาฮิน, ประธานาธิบดี | UDUB |  |
| 27 กรกฎาคม พ.ศ. 2553 ถึง ปัจจุบัน |  | อาห์เมด โมฮัมเหม็ด โมฮามุด, ประธานาธิบดี | KULMIYE |  |
ประสิทธิ์ พยอมยงค์

| ประสิทธิ์ พยอมยงค์ |
| --- | --- |
เกิด: 7 มีนาคม พ.ศ. 2469
เสียชีวิต: 2 เมษายน พ.ศ. 2553 (อายุ 84 ปี) สถานพยาบาลศุขเวช เนอร์สซิ่งโฮม  รามคำแหง 21 กรุงเทพมหานคร
อาชีพ: นักดนตรี
ปีที่แสดง: พ.ศ. 2491 - 2542
ผลงานเด่น: ข้าวนอกนา บ้านเรา รักเธอเสมอ คนเดียวในดวงใจ ฆ่าฉันให้ตายดีกว่า เดือนเอ๋ย
ศิลปินแห่งชาติ: พ.ศ. 2532 - สาขาศิลปะการแสดง (เพลงไทยสากล)
ประสิทธิ์ พยอมยงค์ (7 มีนาคม พ.ศ. 2469 - 2 เมษายน พ.ศ. 2553) ศิลปินแห่งชาติ สาขาศิลปะการแสดง (เพลงไทยสากล - เรียบเรียงเสียงประสาน) และเจ้าของบทเพลงข้าวนอกนา บ้านเรา รักเธอเสมอ คนเดียวในดวงใจ ฆ่าฉันให้ตายดีกว่า เดือนเอ๋ย
ประวัติ

ประสิทธิ์ พยอมยงค์ เกิดเมื่อวันที่ 7 มีนาคม พ.ศ. 2469 ที่บ้านเลขที่ บ้านเลขที่ 22 ถนนโยธา ตำบลตลาดน้อย อำเภอสัมพันธวงศ์ กรุงเทพมหานคร เป็นบุตรของนายสุธรรม และนางนิล แซ่เตียว มีน้องสาวร่วมบิดามารดาอีกหนึ่งคน สำหรับนามสกุลพยอมยงค์นั้น เป็นนามสกุลที่ได้รับพระราชทานผ่านทางเรือเอกประทีป พยอมยงค์ ผู้เป็นน้องชายนายสุธรรม ครอบครัวนี้จึงใช้นามสกุลนี้ตลอดมา
ประสิทธิ์ พยอมยงค์ ถือกำเนิดมาในครอบครัวคาทอลิก โดยบิดาประกอบอาชีพค้าขาย ส่วนมารดาประกอบอาชีพรับตัดเย็บเสื้อผ้า จึงมีฐานะปานกลาง ประสิทธิ์ พยอมยงค์จึงได้รับการศึกษาในระดับสูง โดยสำเร็จการศึกษาระดับมัธยมศึกษาจากโรงเรียนอัสสัมชัญ และเข้าเรียนในคณะพาณิชยศาสตร์และการบัญชี มหาวิทยาลัยธรรมศาสตร์และการเมือง รุ่นเดียวกับนายธานินทร์ กรัยวิเชียร อดีตนายกรัฐมนตรี และ นายมารุต บุนนาค อดีตประธานสภาผู้แทนราษฎร แต่ไม่จบเนื่องจากมหาวิทยาลัยต้องปิดในระหว่างสงครามโลกครั้งที่ 2 ประสิทธิ์ พยอมยงค์จึงเลิกศึกษา และเริ่มต้นชีวิตนักดนตรีอย่างเต็มตัวตั้งแต่นั้นมา
ชีวิตการเล่นดนตรี

ประสิทธิ์ พยอมยงค์หัดเล่นเปียโนจากชัยวัฒน์ เลาหบุตร น้าชาย มาตั้งแต่อายุ 10 ปี แต่ประสิทธิ์เองมีปัญหาคือรูปร่างเล็ก และนิ้วมือสั้น ทำให้เล่นเปียโนคลาสสิกได้ไม่ดีนัก ทำให้ต้องหันไปหาการเล่นการเล่นเปียโนในแนวป๊อบปูล่าแทน ส่วนการเล่นดนตรีอย่างจริงจังนั้น เริ่มเมื่อเรียนอยู่ที่มหาวิทยาลัยธรรมศาสตร์ โดยได้รวมพรรคพวกเพื่อตั้งวงดนตรีของมหาวิทยาลัย ตามที่นิยมตั้งในขณะนั้น สำหรับการอยู่ในวงดนตรีมหาวิทยาลัยครั้งนี้ ประสิทธิ์ได้พบกับจำนรรจ์ กุณฑลจินดา อดีตหัวหน้าวงดนตรีกรรณเกษมด้วย
ส่วนงานดนตรีที่เป็นอาชีพหลักนั้น เริ่มต้นเมื่อระยะหลังสงครามโลกครั้งที่ 2 ราว พ.ศ. 2489 เนื่องจากมหาวิทยาลัยธรรมศาสตร์ปิดทำการในระยะสงครามและเกิดสถานบันเทิงมากขึ้น ทำให้ประสิทธิ์หันไปเล่นดนตรีตามสถานบันเทิงเหล่านั้น โดยมีผู้ชักชวนคือ ครูไสล ไกรเลิศ ครูเพลงที่ปั้นสุเทพ วงศ์กำแหง และ ชรินทร์ นันทนาครขึ้นมา ในขณะนั้นประสิทธิ์ พยอมยงค์มีอายุได้เพียง 20 ปี
ประสิทธิ์ พยอมยงค์เริ่มชีวิตการเป็นนักดนตรีครั้งแรกที่ภัตตาคารห้อยเทียนเหลา หรือ หยาดฟ้าภัตตาคาร โดยมีเพื่อนร่วมวงคือ จำนรรจ์ กุณฑลจินดา ฮอน หาญบุญตรง สมาน กาญจนะผลิน ธนิต ผลประเสริฐ เวส สุนทรจามร และ เฉลียว คีติกานต์ ชาวฟิลิปปินส์ สำหรับเพลงที่เล่นมักจะเป็นเพลงลีลาศเป็นส่วนใหญ่
หลังจากที่เล่นที่ห้อยเทียนเหลามาได้ระยะหนึ่ง ประสิทธิ์ พยอมยงค์ได้ร่วมกับพรรคพวกตั้งวงดนตรีกรุงเทพสวิงขึ้นมา เพื่อบรรเลงส่งกระจายเสียงไปยังสถานีวิทยุ จ.ส.ของพันเอกการุณ เก่งระดมยิง โดยได้รวบรวมนักดนตรีไว้หลายคน เช่น อุทิตต์ ทินกร ณ อยุธยา เกษม ชื่นประดิษฐ์ สุนทรียา ณ เวียงกาญจน์ ในระยะนี้เองประสิทธิ์ พยอมยงค์เริ่มแต่งทำนองเพลงแล้วมีเพื่อนร่วมวงเป็นผู้ใส่เนื้อร้อง จนกลายเป็นที่นิยมต่อมาอีกหลายเพลง
ประสิทธิ์ พยอมยงค์เริ่มทำงานประจำในช่วงนี้ ควบคู่ไปกับการเล่นดนตรี โดยทำงานที่บริษัทแผ่นเสียง ย่านวังบูรพา โดยได้เป็นผู้ดูแลการสั่งเข้าแผ่นเสียง และควบคุมห้องบันทึกเสียงด้วย เช่น บริษัท อัศวินการละคร และแผ่นเสียง, บริษัท ดีคูเปอร์ แอนด์ยอห์นสัน และ บริษัท แบล๊คแอนด์ไว้ท์ ซึ่งการทำงานในวงการแผ่นเสียงนี้เอง ทำให้โลกดนตรีของประสิทธิ์กว้างขึ้นกว่าเดิม และได้รู้จักกับคนในวงการดนตรีมากขึ้น
ใน พ.ศ. 2496 พ.ต.อ.พุฒ บูรณสมภพได้ตั้งวงดนตรีประสานมิตรขึ้น ประสิทธิ์ พยอมยงค์ได้เข้าไปเป็นนักดนตรีอยู่ในวงนั้น พร้อมกับพรรคพวกเดิม และใหม่หลายคน เช่น สมาน กาญจนะผลิน สง่า ทองธัช ม.ร.ว.พรพุฒิ วรวุฒิ มาโนช ศรีวิภา เล็ก ชะอุ่มงาม และ ชาลี อินทรวิจิตร แต่วงดนตรีประสานมิตรอยู่ได้ไม่นานก็สลายตัวไป เนื่องด้วยเหตุผลทางการเมือง ประสิทธิ์ พยอมยงค์และ จำนรรจ์ กุณฑลจินดา จึงฟื้นวงดนตรีใหม่ เปลี่ยนชื่อเป็นวงดนตรีกรรณเกษม ได้ สมาน กาญจนะผลิน และ ไพบูลย์ ลีสุวัฒน์มาร่วมวง
ประสิทธิ์ พยอมยงค์เคยเดินทางไปร่วมแสดงเพื่อกระชับสัมพันธ์กับจีนแดง โดยร่วมคณะกับสุวัฒน์ วรดิลก และ เพ็ญศรี พุ่มชูศรี ใน พ.ศ. 2500 เมื่อกลับมาแล้วต้องต่อสู้คดีคอมมิวนิสต์พักหนึ่ง ใน พ.ศ. 2502 จึงได้เข้ารับราชการที่วงดนตรีกรมประชาสัมพันธ์ ร่วมกับ ครูเอื้อ สุนทรสนานแต่อยู่ได้เพียง 3 ปี ประสิทธิ์ก็ลาออกไปอยู่วงดนตรีเทศบาลกรุงเทพกับสุทิน เทศารักษ์ จนกระทั่ง พ.ศ. 2512 จึงได้ลาออก และไปเรียนวิชาเรียบเรียงเสียงประสานกับแมนรัตน์ ศรีกรานนท์ รุ่นเดียวกับ นริศร ทรัพยะประภา และ ชัยยุทธ เวชสวรรค์ พร้อมกับเข้าสอนที่นั่น จึงยุติการเล่นดนตรีตามไนต์คลับ และสอนมาจนกระทั่งอายุมากจึงเลิกสอนไป
การเรียบเรียงเสียงประสาน

ประสิทธิ์ พยอมยงค์ ถือได้ว่าเป็นนักเรียบเรียงเสียงประสานฝีมือดีคนหนึ่งในวงการเพลงไทยสากล โดยประสิทธิ์ พยอมยงค์ได้อาศัยการศึกษาด้วยตนเองก่อนในระยะแรก จากการนำเอาคอร์ดกีตาร์มาแยกเสียงประสาน สำหรับเพลงแรก ๆ ที่ประสิทธิ์ พยอมยงค์แยกเสียงประสาน เป็นผลงานเพลงของครูนารถ ถาวรบุตร มาเป็นแนวทางก่อน เนื่องจากประสิทธิ์ถนัดเปียโนเช่นเดียวกับครูนารถ
หลังจากที่พอจะเริ่มแยกเสียงประสานได้แล้ว ประสิทธิ์เริ่มใช้ออเคสตราชีท (โน้ตเพลงสากล) มาเขียนสกอร์ให้เครื่องดนตรีแต่ละชิ้นบรรเลง แล้วนำมาประยุกต์ให้เข้ากับเพลงไทยสากล โดยมีคีติ คีตากร หรือบิลลี่ นักดนตรีชาวฟิลิปปินส์แห่งวงดนตรีกรมประชาสัมพันธ์ และ วงดนตรีสุนทราภรณ์เป็นต้นแบบ
ประสิทธิ์ พยอมยงค์ได้เรียนการเรียบเรียงเสียงประสานอย่างจริงจังกับครูแมนรัตน์ ศรีกรานนท์ที่สยามกลการ จนได้รับการยอมรับ และได้รับยกย่องเป็นศิลปินแห่งชาติ สาขาศิลปะการแสดง (เพลงไทยสากล - เรียบเรียงเสียงประสาน) ประจำปี พ.ศ. 2532
ผลงานเพลง

ผลงานเพลงของครูประสิทธิ์ พยอมยงค์มีอยู่พอสมควร แต่ไม่มากนัก โดยแต่งร่วมกับนักแต่งเพลงอีกหลายคน เช่น เกษม ชื่นประดิษฐ์ ชาลี อินทรวิจิตร ทิพย์ประภา เนรัญชรา ร้อยแก้ว รักไทย สุรพล โทณะวณิก สุนทรียา ณ เวียงกาญจน์ อ.กวี สัตโกวิท อุทิตต์ ทินกร ณ อยุธยา พอจะประมวลได้ดังนี้
หน้าชื่นอกตรม
เก็บใจไว้รอ
ข้างขอบลาน
คนขายเสียง
คนเดียวในดวงใจ
จูบฟ้าลาดิน
ซอสวาท
ตะวันยอแสง
นักโทษรัก
บ้านเรา
ผยอง
พลังแห่งความคิดถึง
ไม่เคยรักใครเท่าเธอ
รักเธอเสมอ
ว้าเหว่
สายชล
หัวใจที่ถอดวาง
หยาดรุ้ง
เหมือนไม่เคย
เหมือนตายจากกัน
อยากสอยดาว
เกลียดคนสวย
ข้าวนอกนา
ชีวิตคนดำ
ระเริงชล
โอ้รัก
รักทรงฤทธิ์
จดหมายรัก
โรครัก
ไกลชู้
ฆ่าฉันให้ตายดีกว่า
เธอเป็นหัวใจของฉัน
โธ่เอ๋ย
รักดาว
หนีรัก
อย่าทรมานอีกเลย
เดือนเอ๋ย
ฯลฯ
รางวัลและเกียรติคุณ

ครูประสิทธิ์ พยอมยงค์มีผลงานที่ได้รับยกย่องและเชิดชูเกียรติ ดังนี้
พ.ศ. 2509 รางวัลแผ่นเสียงทองคำ พระราชทาน ครั้งที่ 2 เพลงดาวประดับเมือง
พ.ศ. 2514 รางวัลแผ่นเสียงทองคำ พระราชทาน ครั้งที่ 3 เพลง ลมหวน
พ.ศ. 2516 รางวัล ตุ๊กตาเงิน เพลงประกอบดีเด่น จากภาพยนตร์ เรื่อง ชู้ ของ เปี๊ยก โปสเตอร์
พ.ศ. 2519 รางวัล เสาอากาศทองคำ ครั้งที่ 2 เพลง ข้าวนอกนา
พ.ศ. 2532 ได้รับการเชิดชูเกียรติให้เป็นศิลปินแห่งชาติ สาขาศิลปะการแสดง (เพลงไทยสากล  - เรียบเรียงเสียงประสาน)
ถึงแก่กรรม

ครูประสิทธิ์ พยอมยงค์ได้ล้มป่วยเป็นอัลไซเมอร์และช่วยเหลือตัวเองไม่ได้มาเป็นเวลานาน จนกระทั่งถึงแก่กรรมด้วยอาการระบบทางเดินหายใจและระบบเลือดล้มเหลว เมื่อวันที่ 2 เมษายน พ.ศ. 2553 เวลา 18.00 น. ณ สถานพยาบาลศุขเวชเนอร์สซิ่งโฮล์ม
หยุด แสงอุทัย

| หยุด แสงอุทัย |
| --- | --- |


เลขาธิการคณะกรรมการกฤษฎีกา
ดำรงตำแหน่ง พ.ศ. 2496 – พ.ศ. 2511
 
ข้อมูลส่วนบุคคล
เกิด: 8 เมษายน พ.ศ. 2451
เสียชีวิต: 30 ธันวาคม พ.ศ. 2522 (71 ปี) กรุงเทพมหานคร ประเทศไทย
คู่สมรส: นางบุหงา แสงอุทัย

ศาสตราจารย์พิเศษ  ดร. หยุด แสงอุทัย (8 เมษายน พ.ศ. 2451 — 30 ธันวาคม พ.ศ. 2522 ) อดีตเลขาธิการคณะกรรมการกฤษฎีกาและอาจารย์คณะนิติศาสตร์ ซึ่งได้รับการยกย่องว่าเป็นปรมาจารย์ทางสาขาวิชานิติศาสตร์ท่านหนึ่งของประเทศไทย
ศาสตราจารย์พิเศษ หยุด แสงอุทัย (นามเดิม สายหยุด แสงอุทัย) หรือ ศาสตราจารย์พิเศษ ดร. หยุด แสงอุทัย เกิดที่อำเภอบางกอกน้อย จังหวัดธนบุรี เป็นบุตรของ นายจ๋าย กับนางนุ่ม แสงอุทัย สมรสกับนางบุหงา แสงอุทัย มีธิดา 2 คนคือแพทย์หญิงณัฐวดี แสงอุทัย สไตนเฮาส์ และนางสาวใจงาม แสงอุทัย
ท่านถึงแก่อนิจกรรม ณ โรงพยาบาลธนบุรี กรุงเทพมหานคร เมื่อวันที่ 30 ธันวาคม พ.ศ. 2522 สิริอายุได้ 71 ปี 8 เดือน 22 วัน
การศึกษา

พ.ศ. 2458 สอบไล่ได้ชั้นมัธยมศึกษาปีที่ 6 จากโรงเรียนมัธยมโฆษิตสโมสร
พ.ศ. 2464 สอบไล่ได้ชั้น 5 ภาษาอังกฤษ (สูงสุด) จากโรงเรียนภาษาอังกฤษของสามัคยาจารย์สมาคม
พ.ศ. 2466 สอบไล่ได้เป็นเนติบัณฑิตไทย จากโรงเรียนกฎหมาย กระทรวงยุติธรรม เป็นเนติบัณฑิตไทยคนสุดท้ายที่ได้รับพระราชทานครุยเนติบัณฑิตจากพระบาทสมเด็จพระมงกุฎเกล้าเจ้าอยู่หัว
พ.ศ. 2469 สอบไล่ได้ชั้น 6 ภาษาอังกฤษ (อย่างเก่า) จากโรงเรียนอัสสัมชัญ
พ.ศ. 2473 สอบไล่ได้ชั้นสูงสุด จากโรงเรียนภาษาสำหรับชาวต่างประเทศ มหาวิทยาลัยเบอร์ลิน
พ.ศ. 2475 สอบไล่ได้ภาษาลาตินชั้นเล็ก จากโรงเรียนภาษาสำหรับชาวต่างประเทศ มหาวิทยาลัยเบอร์ลิน
พ.ศ. 2479 ปริญญาเอกกฎหมายเยอรมัน ชั้นได้รับความชมเชยอย่างมาก (MAGNA CUM LAUDE) จากมหาวิทยาลัยเบอร์ลิน (Humboldt-Universität zu Berlin) โดยได้ทำวิทยานิพนธ์ด้านกฎหมายขัดกัน ในหัวข้อ "Die Einteilung der Sachen in bewegliche und unbewegliche im internationalen Privatrecht" ซึ่งมีอาจารย์ที่ปรึกษาวิทยานิพนธ์ คือ ศาสตราจารย์ ดร.Martin Wolff ปรมาจารย์ด้านกฎหมายระหว่างประเทศแผนกคดีบุคคลและกฎหมายลักษณะทรัพย์
ประวัติการรับราชการ

เริ่มรับราชการครั้งแรกในตำแหน่ง พลตำรวจกองฟังคดี
เป็นข้าราชการวิสามัญชั้นโท สำนักงานคณะกรรมการกฤษฎีกา ภายหลังจากจบการศึกษาจากประเทศเยอรมนี
ดำรงตำแหน่งเลขาธิการคณะกรรมการกฤษฎีกา เมื่อ พ.ศ. 2496 และได้รับพระกรุณาโปรดเกล้าฯ ให้เป็นกรรมการร่างกฎหมายประจำจนกระทั่งเกษียณอายุราชการเมื่อ พ.ศ. 2511
นอกจากนี้ศาสตราจารย์พิเศษ ดร. หยุด แสงอุทัย ยังได้รับราชการพิเศษเป็นกรรมการในส่วนราชการต่างๆ และมีประวัติการทำงานนอกราชการเฉพาะที่สำคัญ ดังนี้
เป็นกรรมการป้องกันภัยทางอากาศแห่งราชอาณาจักร เมื่อ พ.ศ. 2487
เป็นกรรมการข้าราชการพลเรือนผู้ทรงคุณวุฒิ และเป็นกรรมการปรับปรุงกิจการศาลเมื่อ พ.ศ. 2497
ได้รับพระกรุณาโปรดเกล้าฯ ให้เป็นตุลาการรัฐธรรมนูญเมื่อ พ.ศ. 2519
เป็นราชบัณฑิตในสำนักธรรมศาสตร์และการเมือง ประเภทสังคมศาสตร์ สาขานิติศาสตร์ (รวมทั้งกฎหมายระหว่างประเทศแผนกคดีบุคคลและแผนกคดีอาญา) เมื่อ พ.ศ. 2516
เป็นกรรมการสภาวิจัยแห่งชาติสาขานิติศาสตร์ ที่ปรึกษากฎหมายธนาคารแห่งประเทศไทยและธนาคารออมสิน เมื่อ พ.ศ. 2512